Diari Oficial de la Generalitat Valenciana


Sumari del DOGV 2220, del 04-03-1994 (1994/830743)

ACORD de 21 de febrer de 1994, del Govern Valencià pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat de Benidorm.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830743


Data del document
:   21-02-1994

Organisme emissor
:   Presidència de la Generalitat

Tipus de document
:   Acord

ACORD de 21 de febrer de 1994, del Govern Valencià, pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat de Benidorm. [94/1364]  
El Govern Valencià, en la reunió del dia 21 de febrer de 1994, adoptà l'acord següent:  
Per Ordre de 10 de setembre de 1982 es va elevar a definitiva la concessió provisional per al funcionament d'una emissora de radiodifusió sonora en ones mètriques amb modulació de freqüència atorgada al Sr. Baldomero Giménez Giménez en la localitat de Benidorm.  
L'ordre ministerial entrà en vigor el mateix dia de la seua publicació en el Butlletí Oficial de l'Estat, el 27 de setembre de 1982, data a partir de la qual s'inicia el termini de vigència de la concessió fixat en deu anys, prorrogable per un altre termini igual o inferior.  
Sol·licitada la renovació de la concessió administrativa esmentada pel Sr. Baldomero Giménez Giménez com a administrador de la societat Radio Benidorm Internacional, SL, la Direcció General de Mitjans de Comunicació Social i Relacions Informatives de la Presidència de la Generalitat Valenciana (òrgan actualment competent de conformitat amb el que estableix el Reial Decret 1126/1985, de 19 de juny, de traspàs de funcions de l'administració de l'Estat a la Generalitat Valenciana en matèria de mitjans de comunicació social), fa saber a l'interessat que, a l'objecte de complir el requeriment formulat, haurà de sol·licitar-ne prèviament el canvi de titularitat, atès que la concessió està atorgada definitivament al Sr. Baldomero Gimenéz Giménez i no a la mercantil Radio Benidorm Internacional, SL.  
Presentada la documentació necessària per a autoritzar el canvi de titularitat esmentat, i donat que concorren en el cessionari els requisits i les condicions que, segons la disposició addicional sisena de la Llei d'Ordenació de les Telecomunicacions i el Decret 40/1989, de 13 de març, del Govern Valencià, han de reunir els adjudicataris de les concessions administratives del servei públic de radiodifusió sonora en ones mètriques amb modulació de freqüència, la Direcció General de Mitjans de Comunicació Social i Relacions Informatives entén que pot accedir-se a allò sol·licitat.  
En atenció d'aquests motius, a proposta de la Presidència de la Generalitat Valenciana, el Govern Valencià  
ACORDA  
Autoritzar la transferència de la titularitat de la concessió administrativa atorgada definitivament al Sr. Baldomero Giménez Giménez, per Ordre Ministerial de 10 de setembre de 1982, a Radio Benidorm Internacional, SL.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 21 de febrer de 1994  
El conseller secretari del Govern Valencià en funcions,  
JOAN ROMERO GONZÁLEZ